બ્રેક-અપ કર્યું તો બોયફ્રેન્ડે ચોરી લીધું ટોઈલેટ! | Boyfriend Stole Toilet Of Girlfrieds House After Break Up - Gujarati Jokes | I Am Gujarat
Gujarati News Gujarati Jokes બ્રેક-અપ કર્યું તો બોયફ્રેન્ડે ચોરી લીધું ટોઈલેટ!
બ્રેક-અપ કર્યું તો બોયફ્રેન્ડે ચોરી લીધું ટોઈલેટ!
Updated: Aug 19, 2018 22:34 pm IST
1/4તમે ઘણા પ્રકારના બ્રેક-અપ જોયા હશે
તમે લોકોએ ઘણા પ્રકારના બ્રેક-અપ વિશે સાંભળ્યું હશે. બ્રેકઅપ બાદ પોતાનો ગુસ્સો વ્યક્ત કરવા માટે લોકો ઘણા પ્રકારની તરકીબો અપનાવે છે. કોઈ પોતાના એક્સના જ નજીકના દોસ્તને ડેટ કરવા લાગે છે, તો કોઈ સોશયલ મીડિયા પર અજબ-ગજબ પોસ્ટ મૂકીને પોતાનો ગુસ્સો વ્યક્ત કરે છે. તે ઉપરાંત ઘણા લોકો એક્સ દ્વારા અપાયેલી ગિફ્ટ્સને તોડીને પોતાનો ગુસ્સો વ્યક્ત કરે છે, પરંતુ તાજેતરમાં એક ઘણા જ અબજ પ્રકારના બ્રેક-અપનો કિસ્સો સામે આવ્યો છે.
2/4યુવતીએ જણાવી પોતાની કહાની
હકીકતમાં, સોશયલ ન્યૂઝ એગ્રીગેટર રેડિટમાં એક યુવતીએ જાણકારી આપી છે કે, જ્યારે તેણે પોતાના બોયફ્રેન્ડથી બ્રેકઅપ કર્યું તો તે ગુસ્સામાં તેના ઘરનું ટોઈલેટ ઉઘાડીને પોતાની સાથે લઈ ગયો. યુવતીએ લખ્યું છે કે, 'મેં કાલે મારા બોયફ્રેન્ડ સાથે બ્રેક-અપ કર્યું. જ્યારે તે પોતાનો સામાન પેક કરી રહ્યો હતો, ત્યારે મને ઊંઘ આવી ગઈ અને તેણે મારુ ટોઈલેટ ચોરી કરી લીધું.'
3/4ભૂતકાળમાં બોયફ્રેન્ડે જ રિપેર કરી આપ્યું હતું ટોઈલેટ
યુવતીએ જણાવ્યું કે, થોડા દિવસ પહેલા તેનું ટોઈલેટ તૂટી ગયું હતું, ત્યારે તેણે મકાન માલિકને આ અંગે નહોંતું જણાવ્યું, તેના બોયફ્રેન્ડે જ એ ટોઈલેટ રિપેર કર્યું હતું. યુવતીએ લખ્યું છે કે, 'ટોઈલેટ રિપેર થયા પછી જ્યારે પણ ઝઘડો થતો તો મારો બોયફ્રેન્ડ કહેતો કે, આ ઘરમાં તેણે ઘણા રૂપિયા ખર્ચ કર્યા છે અને તેમ છતાં તું આવી હરકત કરીશ.'
4/410 મહિનાથી એકબીજાને ડેટ કરી રહ્યા હતા
આ યુવતી અને તેનો એક્સ બોયફ્રેન્ડ છેલ્લા 10 મહિનાથી એકબીજાને ડેટ કરી રહ્યા હતા, પરંતુ છેલ્લા લગભગ બે મહિનાથી બંને વચ્ચે ઝઘડા વધી ગયા હતા. યુવતીએ આગળ લખ્યું કે, 'હું છેલ્લા એક મહિનાથી વિચારી રહી હતી કે, બ્રેક-અપ વિશે બોયફ્રેન્ડને વાત કરું, પરંતુ યોગ્ય શબ્દો વિચારી શકતી ન હતી, કેમકે ભલે અમે ઝઘડતા હતા, પણ અમે સારા માણસો હતા.' યુવતીએ જણાવ્યું કે, આખરે તેણે બોયફ્રેન્ડ સાથે બ્રેક-અપ વિશે વાત કરી અને પછી તેણે એ ટોઈલેટ ચોરી કરી લીધું.